

IV. évf. 10. szám **Nagyböjt 1. vasárnapja** 2017. március 5.

**Nagyböjt- 2017**

***„Szítsd fel magadban Istenkegyelmét…” (2Tim 1,6)***

|  |  |  |  |
| --- | --- | --- | --- |
|  | **Olvass!** | ***Elmélkedj!*** | ***Cselekedj!*** |
| Március 6.hétfő | Lev 19,1-2. 11-18; Mt 25,31-46 | Válogatás nélkül tedd a jót… Talán nem is annyira a jócselekedetek számának növelésére kellene törekedned a Nagyböjt szent idejében, mint inkább megpróbálni mind jobban kitágítani szemhatárodat, hogy minél több segítségre, irgalomra szoruló embertársad beleférjen. | *Kitűzöm a szentgyónásom időpontját és felkészülök rá* |
| Március 7.kedd | Iz 55,10-11;Mt 6,7-15 | Jézus nem módszert, hanem egy kötött szövegű imádságot adott tanítványainak, mint minden imádság mintáját. Saját szavainkkal mondott imádságaink csak akkor lehetnek valóban imádságok, ha van közük a Miatyánkhoz, ha belőle nőnek ki, illetve ha belenőnek. | *Ügyelek rá, hogy ne csapjanak be a kísértő hazugságai* |
| Március 8.szerda | Jón 3,1-10;Lk 11,29-32 | Jónás prédikációjára a niniveiek megtértek és pusztulásuk elmaradt, mindenekelőtt magának Jónásnak legnagyobb megrökönyödésére. Ezáltal viszont ők váltak jellé a próféta számára, előre hirdetve Isten minden népre kiáradó irgalmasságát, melyet Jézus Krisztus kinyilatkoztatott. | *Ma „igaz” emberként élek* |
| Március 9.csütörtök | Eszt 4,17 sk.Mt 7,7-12 | Jézus feltételezi, hogy azzal a lelkülettel imádkozunk, amelyet ő a Miatyánkban megmutatott nekünk. S azt is hozzáteszi, hogy különösen szívesen teljesíti kérésünket, ha a Szentlelket kérjük. Tehát ha nem valamire irányul az imádságunk, hanem valakire, ha nem húzza le a föld vonzása, hanem szabadon tör az ég felé. | *Ingyenesen osztom szeretetemet* |
| Március 10. péntek (böjti nap) | Ez 18,21-28;Mt 5,20-26 | „Hagyd ott ajándékodat.” Mellbevágó kijelentés: Isten maga küld el az oltártól, hogy testvéremtől bocsánatot kérjek. … Csak a valóban kiengesztelődött szív mutathat be kedves áldozatot Istennek, s fogadhatja be a szentáldozásban a legnagyobb Ajándékot, kiengesztelődésünk zálogát. | *Bekapcsolódok a plébánia közös böjtölésébe és keresztútjába a szülőkért, a házasokért és a jegyesekért* |
| Március 11. szombat | MTörv 26,16-19;Mt 5,43-48 | A kereszt Krisztus szeretete győzelmének eszköze lett: értünk felajánlott halálában nyilatkoztatta ki, hogy ő mindennek ellenére is szeret, s végtelen értékű áldozatával örök jövőt nyitott minden ember előtt, hogy megtérjen és befogadja a szeretetet. | *Megkeresek valakit, akivel már régen találkoztam* |
| **Március 12.****Nagyböjt2. vasárnapja** | Ter 12,1-4a;2Tim 1,8b-10;Mt 17,1-9 | Hogy mennyire váltál színeváltozottá magad is, az éppen a hétköznapokban derül ki, amikor az örök fogadalom ünnepi hangulata, … a lakodalom vidámsága már tovaszállt. Akkor megmutatkozik, hogy csupán az ünnep tűnő visszfénye tükröződött-e arcodon, vagy belülről járt-e át az Isten Fia arcáról is sugárzó ragyogás. | *Örömmel szolgáloma körülöttem lévőket* |

HIRDETÉSEK

Bercelen a 14. csoport takarít.

Kedves óvodás és általános iskolás gyerekek! A Berceli Római Katolikus Plébánia rajzpályázatot hirdet „Húsvét” témában. Szeretettel várjuk tetszőleges méretben, szabadon választott technikával készült alkotásaitokat. Műveiteket március 25-ig adhatjátok le személyesen a plébánián, a hitoktatóknak, illetve szentmisék előtt a sekrestyében. Munkáitokon feltétlenül legyen rajta a nevetek, korotok és a településetek neve. A legjobban sikerült alkotásokat közzétesszük, készítőit megjutalmazzuk.

Jelenleg tárgyalásokat folytatunk az egyházközségeink újság értékesítése kapcsán. A Berceli Értékkeresőt továbbra is szeretnénk ingyenesen adni, és ennek előállítását más hitéleti kiadványaink szeretnénk megoldani, reméljük, ezekből vásárolnak. Szíves elnézésüket kérjük.

2017.03.06. H 17:00 Szentmise a Szécsénkei Templomban

 17:00 Keresztút a Galgagutai Templomban

 18:00 Felnőtt katekézis a Berceli Plébánián

2017.03.08. Sz 17:00 Szentmise a Becskei Templomban

 17:30 Szentségimádás Berceli Templomban

2017.03.09. Cs 17:00 Szentmise a Berceli Templomban

 17:30 Szentségimádás Berceli Templomban

2017.03.10. P 17:00 Szentmise a Berceli Templomban

 17:00 Keresztút a Becskei Templomban

2017.03.11. Sz 15:00 Szentmise a Vanyarci Templomban, *hamvazás*

 17:00 Szentmise a Berceli Templomban +*Freistag Mihály*

**2017.03.12. V 08:30 Szentmise a Berceli Templomban,** *reddíció az elsőáldozóknak*

 10:00 Keresztút a Galgagutai Templomban

**Nagyböjt 10:30 Szentmise a Becskei Templomban***, hamvazás, elsőáldozók bemutatása*

**2. 10:30 Igeliturgia a Galgagutai Templomban**

**vasárnapja 12:00 Szentmise a Szécsénkei Templomban,** *hamvazás*

 **12:00 Igeliturgia a Nógrádkövesdi Templomban**

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005